Oberonia
Oberonia est genus plantarum florentium familiae Orchidacearum. Species huius generis sunt plantae vel epiphyticae vel lithophyticae, quibus sunt folia flabelliformia in ima parte convenientia summaque parte prope apices dispergentia. Permulti flores minimi, breviter viventes, cupulati, non resupinati in arcuato caule florente ordinantur, qui ex ima folii summi parte oriuntur. Circiter 240 species rite descriptae ab Africa tropica austrinaque ad Oceanum Pacificum fiunt.

Taxinomia et nomina
Oberonia primum a Ioanne Lindley anno 1859 rite agnita est, qui descriptionem in libro The Genera and Species of Orchidaceous Plants protulit. Nomen Oberonia, quod ex Oberonte rege fadarum appellatur, minusculos harum orchidacearum flores eorumque inusitatum in caulibus florentibus ordinem attingit.

Distributio geographica
Orchidaceae generis Oberoniae endemicae sunt in Africa tropica, Asia Meridiana (plerumque India), China, Iaponia, Indosina, Indonesia, Philippinis, Australia, et variis oceanorum Pacifici Indicique insulis.

Oberonia crateriformis
Oberonia titania

Notae

Nexus externi

Biota Novae Caledoniae
Epidendroideae
Flora Africae
Flora Australiae
Flora Iaponiae
Flora Indiae
Flora Indonesiae
Flora Oceani Pacifici
Flora Philippinarum
Flora Sinarum
Genera plantarum
 
Orchidaceae Australiae